CELEX: 62006CO0325
Language: lt
Date: 2007-03-20 00:00:00
Title: 2007 m. kovo 20 d. Teisingumo Teismo (septintoji kolegija) nutartis.#Galileo International Technology LLC ir kt. prieš Europos Komisija.#Byla C-325/06 P.

2007 m. kovo 20 d. Teisingumo Teismo (septintoji kolegija) nutartis Galileo International Technology ir kt. prieš Komisiją
      (Byla C‑325/06 P)
      „Apeliacinis skundas – Palydovinės navigacijos sistemos Bendrijos projektas (GALILEO) – Prekių ženklų ir komercinių pavadinimų, kuriuose yra žodis „Galileo“, savininkų patirta žala – Iš dalies akivaizdžiai nepriimtinas, o iš dalies akivaizdžiai nepagrįstas apeliacinis skundas“
      1.                     Teisės aktų derinimas – Prekių ženklai – Reglamento Nr. 40/94 ir Direktyvos 89/104 aiškinimas – Prekių ženklo savininko teisė
            prieštarauti neteisėtam savo prekių ženklo naudojimui – Žymens naudojimas komercinėje veikloje – Sąvoka (Tarybos reglamento
            Nr. 40/94 9 straipsnio 1 dalies b punktas; Tarybos direktyvos 89/104 5 straipsnio 1 dalies b punktas) (žr. 32–33 punktus)
      2.                     Apeliacinis skundas – Pagrindai – Būtinumas pateikti aiškią kritiką dalies Pirmosios instancijos teismo argumentų atžvilgiu
            (EB 225 straipsnio 1 dalis; Teisingumo Teismo statuto 58 straipsnio pirmoji pastraipa; Teisingumo Teismo procedūros reglamento
            112 straipsnio 1 dalies c punktas) (žr. 36–39 punktus)
      3.                     Apeliacinis skundas – Pagrindai – Klaidingas faktinių aplinkybių vertinimas – Nepriimtinumas – Teisingumo Teismo atliekama
            įrodymų vertinimo kontrolė – Netaikymas, išskyrus iškraipymo atvejį (EB 225 straipsnio 1 dalis; Teisingumo Teismo statuto
            58 straipsnio pirmoji pastraipa) (žr. 60, 70–71 punktus)
      4.                     Deliktinė atsakomybė – Sąlygos – Teisėtas veikimas – Reali žala, priežastinis ryšys ir neįprasta bei specifinė žala – Kumuliatyvus
            pobūdis (EB 288 straipsnio antroji pastraipa) (žr. 77–78 punktus)
      Dalykas 
      
         Apeliacinis skundas, pateiktas dėl 2006 m. gegužės 10 d. Pirmosios instancijos teismo (antroji išplėstinė kolegija) sprendimo
                  
               
               Galileo International Technology ir kt. prieš Komisiją
                (T‑279/03), kuriuo teismas atmetė prašymą atlyginti žalą, siekiant, pirma, kad Komisija liautųsi vartoti žodį „Galileo“ pasaulinės
                  palydovinės radijo navigacijos sistemos Bendrijos projektui bei neskatintų trečiųjų asmenų vartoti šį žodį, ir, antra, kad
                  būtų atlyginta ieškovių žala, patirta dėl to, kad Komisija vartojo ir propagavo šį žodį, tariamai tapatų ieškovių įregistruotiems
                  prekių ženklams bei jų komerciniams pavadinimams.
               
            Rezoliucinė dalis 
      
         
                  1.
               
               
                  
               
               
                  	Atmesti ieškinį.
               
            
         
                  2.
               
               
                  
               
               
                  	Priteisti bylinėjimosi išlaidas iš Galileo International Technology LLC, Galileo International LLC, Galileo Belgium SA, Galileo
                     Danmark A/S, Galileo Deutschland GmbH, Galileo España, SA, Galileo France SARL, Galileo Nederland BV, Galileo Nordiska AB,
                     Galileo Portugal Ltd, Galileo Sigma Srl, Galileo International Ltd, The Galileo Co. ir Timas Ltd.